ועדת הכספים, כנסת 20, פרוטוקול מספר 103, 2015-10-15 14:50

משה גפני: הסעיף האחרון בסדר היום הוא פרק ד' (מיסוי מקרקעין) סעיף 11 (הוראות לעניין הגדלת היצע הדירות), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015.

משה גפני: צחי דוד, אני מבקש להוסיף בהצעת החוק הזאת את מה שהוספנו בקדנציה הקודמת שלי, בכנסת השמונה-עשרה, שני דברים: את זכאי משרד השיכון שלוקחים משכנתאות, שעלות המשכנתה שהם מקבלים, שהיא לא מהבנק המסחרי, תהיה באחוז אחד פחות מאשר בבנק המסחרי ושזה ייחשב כאילו זה כסף שבא מהבית, על מנת שיוכלו לקבל הלוואות יותר גדולות מכיוון שזה כסף בטוח שהם מקבלים אותו.

אורלי לוי אבקסיס: זה משכנתה 90%?

אורלי לוי אבקסיס: זה נשמע כך.

משה גפני: בכנסת השמונה-עשרה כאשר העלינו את זה וזה נכנס בחקיקה בחוק ההסדרים, ואחרי זה היו דיוני מעקב, התברר שיותר ויותר אנשים לקחו משכנתאות, באופן דרמטי, יותר ויותר היתה להם היכולת לרכוש דירה.

משה גפני: היום זה פחות משמעותי מכיוון שהיום שיעור הריבית נמוך, אבל אם הוא גדֵל זה הופך להיות כן משמעותי.

משה גפני: התוספת שהוא מקבל למשכנתה – זה חשוב מאוד.

משה גפני: צחי דוד, אני מבקש את ההסכמה שלך.

<צחי דוד: אני כבר לא אחראי על הנושא.

<צחי דוד: אני כן מכיר אותו כי הייתי אחראי עליו בעבר, כפי שאתה יודע.

<צחי דוד: קודם כול אתייחס לעובדות.

<צחי דוד: למרות שהוראת השעה של הוועדה בפעם הקודמת פגה, השארנו את זה 3% באופן מהותי, כלומר לא חזרנו ל-4%.

אורלי לוי אבקסיס: והמשכנתאות הן מכוונות?

<צחי דוד: כן.

<צחי דוד: לא העלינו את זה ל-4% למרות שהוראת השעה פגה, נשארנו ב-3%.

אורלי לוי אבקסיס: ועדיין זה הרבה יותר יקר מאשר מה שקורה בגופים הבנקאיים וכדומה.

<שגית אפיק: בגופים המסחריים, לא של המדינה.

אורלי לוי אבקסיס: אני אומרת לך, אני עושה עכשיו סקר משכנתאות והאמן לי, אני זכאית של משרד השיכון.

אורלי לוי אבקסיס: אין סיכוי בעולם שאדם שיש לו אופציה אחרת ייקח הלוואה, שהיא גדולה יותר, שבסוף תקופה שווה מאות אלפי שקלים, מרצון.

אורלי לוי אבקסיס: מי שנשאר בסעיף המשכנתאות המכוונות של משרד השיכון זה קהל שבוי שמחויב, כדי לקבל את המענק, לקחת את זה דרך המשכנתאות המכוונות.

אורלי לוי אבקסיס: לכן אני גם רוצה לדעת כמה בכל שנה – תן לנו דוגמאות – נשאר שם, כמה זה מתוקצב בתחילת שנה, כמה יש שם רזרבות ולמה זה חוזר.

<צחי דוד: אין לי פה את הנתונים, לא התכוננתי לזה.

<צחי דוד: לעניין הבקשה שלך, אני צריך לבדוק את זה.

<צחי דוד: היום זה לא תחום האחריות שלי.

<צחי דוד: אם תרצה, אצא לבדוק ובינתיים אם תרצו תוכלו להתקדם עם התיקונים.

אורלי לוי אבקסיס: אפשר להגיש הצעת חוק, שבסעיף המשכנתאות המכוונות של משרד השיכון לא ייתכן שהריבית תהיה יותר מהריבית הממוצעת של המשכנתאות בגופים החוץ-ממשלתיים.

אורלי לוי אבקסיס: אפשר לעשות את זה, ואז אתה תדאג שזה יהיה תמיד פחות.

רחל עזריה: הנושא הזה כבר נדון?

רחל עזריה: זאת הפעם הראשונה שאני שומעת על זה.

<צחי דוד: ברשותך, אצא לבדוק.

<צחי דוד: יכול להיות שלא תהיה תשובה היום.

אורלי לוי אבקסיס: את נגד זה?

אורלי לוי אבקסיס: את צריכה לשאול מה משה כחלון אומר?

אורלי לוי אבקסיס: את נגד להוריד את הריבית על המשכנתאות או שאת רוצה לבדוק מה אומר ראש המחלקה שלך?

משה גפני: צחי דוד, אני מאפשר לך לבדוק.

משה גפני: בינתיים נקרא את הצעת החוק.

משה גפני: אבל אל תחזור עם תשובה שלילית.

<צחי דוד: אז מה הטעם בבדיקה?

משה גפני: בין זה שאתה רוצה לענות תשובה בעוד יום ובין זה שאתה נותן מייד תשובה חיובית.

משה גפני: מי קורא את מה שצריך להקריא פה?

<ישי פרלמן: אני מרשות המיסים.

<ישי פרלמן: לקרוא רק את הסעיפים שהשתנו?

<שגית אפיק: אנחנו נעבור על הסעיפים שהשתנו.

<שגית אפיק: בסעיף קטן 11(א), בפסקה (1) נמחקת ההגבלה, שיום הרכישה צריך להיות עד יום 6 בנובמבר 2001.

<שגית אפיק: למעשה מדובר בהקלה כי זה מרחיב את התקופה שבה יחול השבח המיטיב.

<שגית אפיק: בפסקה (2), הוועדה ביקשה שיהיה שינוי, שבמקום "10 דירות" יהיה "8 דירות".

<שגית אפיק: שינוי נוסף הוא עסקת הקומבינציה.

<שגית אפיק: הוועדה ביקשה שיהיה ברור שתהיה אפשרות גם לעסקת קומבינציה לגבי מכירה של 8 דירות, ולכן בפסקה (2) אתם יכולים לראות שיש שינוי, מ-"10" ל-"8", כפי שהיה בחוק הקודם.

<שגית אפיק: ביקשתם שזה יהיה חלק מעסקת קומבינציה, שגם עסקת קומבינציה תהיה לגבי 8 דירות, אז יש פה גם בסיפה: "או מכירה של חלק מזכות במקרקעין כאמור".

מיקי לוי: זה אומר שאדם שיש בידו קרקע מקבל בתמורה לקרקע למשל דירה של 4 חדרים?

מיקי לוי: זו הכוונה?

מיקי לוי: תסבירו מה היא עסקת קומבינציה.

<אייל לב ארי: עד עכשיו עסקת הקומבינציה לא היתה מוסדרת.

<אייל לב ארי: עסקת הקומבינציה מבחינת התנאי המקורי התאפשרה, בתנאי ש- - -

אורלי לוי אבקסיס: תסבירו מה זה עסקת קומבינציה לפי החוק.

<אייל לב ארי: יש בעצם קרקע ומוכר הקרקע מתקשר למשל עם קבלן והעסקה ביניהם היא: כחלק מן התמורה עבור הקרקע שאתה מקבל ממני אני מקבל ממך דירות.

<מאיר אסולין: שירותי בנייה.

<מאיר אסולין: לא דירות.

אורלי לוי אבקסיס: או אופציה כזו או אופציה כזו, שתיהן נחשבות עסקאות קומבינציה.

<אייל לב ארי: בשירותי הבנייה אתה מקבל בסוף דירות.

אורן אסף חזן: אתה נותן את החלק שלך מהקרקע והקבלן בונה לך את החלק שלך.

<אייל לב ארי: נכון שזה שירותי קרקע, אבל בסוף אתה מקבל בעין את הדירות.

אורן אסף חזן: זה היינו הך.

<אייל לב ארי: בעקבות בקשה של הוועדה יתאפשר עכשיו שתהיה עסקת קומבינציה גם אם לא ייצאו – כפי שהיה במקור – 8 דירות לשוק החופשי אלא תתאפשר הקומבינציה גם אם ייצאו ברמה העקרונית פחות מ-8 דירות לשוק החופשי, ובלבד שלגבי אותה תוכנית יאושרו לבנייה לפחות 8 דירות.

אורלי לוי אבקסיס: גם אם אושרו 8 דירות ולא נבנו 8 דירות?

<אייל לב ארי: בדיוק.

<אייל לב ארי: התנאי של 8 דירות הוא תנאי בסיסי.

<אייל לב ארי: לגבי השאלה כמה דירות במקרה של עסקת קומבינציה בסוף ייצאו לשוק החופשי, את זה בעצם לא קבעו.

<אייל לב ארי: מינימום לא יהיה.

אורלי לוי אבקסיס: הרי רוב העסקאות הן עסקאות קומבינציה.

אורלי לוי אבקסיס: היום אנשים קונים קרקע ומתקשרים עם קבלן שיבנה עליה.

אורלי לוי אבקסיס: רוב בעלי הקרקע הם לא בעלי חברה קבלנית.

משה גפני: מה את רוצה להגיד בזה?

אורלי לוי אבקסיס: אני רוצה להבין למה יש שוני בין קומבינציה ובין עסקה- - -

אורן אסף חזן: הבנתי את השאלה שלה.

אורן אסף חזן: אין שום שוני.

אורן אסף חזן: הוא בונה לעצמו.

אורן אסף חזן: הוא נותן לקבלן קרקע שלו.

משה גפני: אני פשוט לא מבין את הדיון הזה.

משה גפני: בישיבה הקודמת דיברנו על כך שאנחנו מבקשים להכניס את זה, וזה נכנס.

אורלי לוי אבקסיס: אבל אין כאן מינימום בעסקת הקומבינציה.

<יניב כהן: יש מינימום.

אורלי לוי אבקסיס: אמרו שהקביעה על 8 דירות לא מחויבת בעסקת הקומבינציה.

<יניב כהן: אסביר.

<יניב כהן: אם זה לא קומבינציה הוא צריך למכור קרקע לפחות ל-8 יחידות דיור.

<יניב כהן: אם זה בקומבינציה, גם אם הוא מכר קרקע לפחות מ-8 יחידות דיור אבל בסופו של דבר ניבנו 8 דירות גם על החלק של הבעלים וגם על החלק של הקבלן, כשסך הכול נבנו 8 דירות אז הוא גם יקבל.

<יניב כהן: בקומבינציה בעצם במקום הכול אני מוכר חלק.

משה גפני: הם הסכימו למה שביקשנו.

אורלי לוי אבקסיס: שמעתי שאין כאן מינימום אז תהיתי.

<אייל לב ארי: גישת המינימום של 8 הדירות קיימת בכל מקרה.

אורן אסף חזן: השאלה אם הקרקע מחולקת לשניים או לאחד.

<אייל לב ארי: יש פחות דירות לשוק החופשי.

<אייל לב ארי: אם קבעו 8 וחילקו חצי חצי, זה גם בסדר.

<שגית אפיק: מה המטרה של ההצעה הזאת?

<שגית אפיק: שאנשים עכשיו יתחילו לבנות דירות?

<שגית אפיק: מה המטרה?

<יניב כהן: הרי הבעלים בעצם לא מוכר את- - -.

<יניב כהן: אם עשיתי עסקת קומבינציה בכל מקרה זה נספר.

<שגית אפיק: אני שואלת עכשיו על המטרה של כל ההצעה, לאו דווקא בקומבינציה.

<שגית אפיק: המטרה היא שעכשיו יתחילו לבנות או המטרה היא שיתחילו לשווק דירות?

<שגית אפיק: מה המטרה?

<מאיר אסולין: שימכרו.

<מאיר אסולין: שאנשים פרטיים יוציאו קרקע לקבלנים שיבנו דירות.

אורן אסף חזן: בגלל זה ביקשתי שיחזירו את מס הרכוש.

<ישי פרלמן: זה בקשה של ועדת הכספים.

אורן אסף חזן: זה כל הבקשה, חבר הכנסת גפני?

<שגית אפיק: יש המשך.

משה גפני: יש לי עוד בקשה.

משה גפני: אני רוצה, אם אפשר, שזה יחול מיום שהציעו את הצעת החוק.

<שגית אפיק: מתי אתם מכניסים את ההסדר הזה לתוקף?

<ישי פרלמן: ב-1 בינואר 2016.

<שגית אפיק: למעשה אנשים כבר הסתמכו על התוכנית הזאת עוד קודם לכן מכיוון שהיתה החלטת ממשלה בנושא הזה.

משה גפני: דיברנו על זה בישיבה הקודמת, שיש מי שפנו אלינו.

<שגית אפיק: אנשים שהתחילו כבר בעצם בבנייה של הדירות.

<ישי פרלמן: בישיבה הקודמת דיברנו על משהו אחר, על הוראת השעה הקודמת.

משה גפני: אבל מעניין לעניין, זה באותו עניין.

<ישי פרלמן: לי נראה מוזר שאנשים הסתמכו, קנו לפני תחילת הוראת השעה דירות ורצו להסתמך על הוראת השעה לפני שהיא נקבעה.

<ישי פרלמן: גם בהחלטת הממשלה היה כתוב בדיוק את התאריכים.

<צחי דוד: מה הטעם לתת כרגע הטבה למי שמכר כבר?

<צחי דוד: הוא כבר שילם את המס שלו.

<צחי דוד: אם הוא כבר מכר אז בְמה אני מעודד אותו?

<אייל לב ארי: ההסדר בפסקה (3) – שהפכה לפסקה (2) – עבר שינוי מבחינת רשות המיסים.

<אייל לב ארי: אם תוכלו להסביר את מהות השינוי הזה ביחס לפסקה המקורית, מה הכוונה שלכם פה.

<ישי פרלמן: השינוי בעצם מבהיר את הכוונה של הפסקה המקורית.

<ישי פרלמן: אנחנו בעצם נותנים הקלה גדולה מאוד למי שקונה קרקע בתוך שטח שחלה עליו תוכנית בנייה של 1,000 דירות או יותר, שאנחנו לא מתנים את המכירה בהגבלת זמן אם זה מכירה לקבלן.

<ישי פרלמן: המטרה היא לקדם תב"עות כאלה.

אורלי לוי אבקסיס: מה זאת אומרת "לא תחומה בזמן אם היא נמכרה לקבלן"?

<ישי פרלמן: אם מוכרים את המקרקעין לקבלן, הקבלן יכול לפעול כשזה מלאי עסקי בידיו.

<ישי פרלמן: אם תראו בסעיף הבא, יש לנו שם הגבלת זמן כדי לקבל את הטבה.

<ישי פרלמן: בסעיף שאנחנו דנים בו עכשיו אין הגבלת זמן.

אורלי לוי אבקסיס: הקבלן לא תָחוּם בזמן?

<אייל לב ארי: בפרויקטים של יותר מ-1,000 דירות.

אורלי לוי אבקסיס: אז יכול להיות שהוא יחזיק בקרקע גם עוד 10 שנים ולא יבנה.

אורן אסף חזן: זו השאלה שרציתי לשאול, מה האפקטיביות של הדבר הזה?

<צחי דוד: עד 1,000 יחידות דיור אנחנו שמים מגבלת זמן.

<צחי דוד: מ-1,000 יחידות דיור ויותר הגישה שלנו קצת שונה.

<צחי דוד: תב"עות של 1,000 דירות ויותר הן תב"עות מורכבות מאוד.

<צחי דוד: אם נשים מגבלת זמן – לא יהיה כלום.

<צחי דוד: לכן פה אנחנו שמים מגבלה אחרת, שאומרת: אנחנו רק רוצים מכירה מיחיד לקבלן.

<צחי דוד: אנחנו רוצים שאנשים שיודעים לעבוד מול עירייה, לעבוד בתכנון, לקדם תב"ע ולהביא אותה לזמינוּת ייקחו את הקרקעות האלה.

<צחי דוד: היום בתב"עות של יותר מ-1,000 יחידות דיור – עשינו עבודה מקיפה מאוד וזיהינו שלא מחזיקים בהן גופים יזמים אלא מחזיקים פרטיים קטנים שמחזיקים שברירי אחוז, חלקם אנשים בחוץ לארץ, והתב"ע לא מתקדמת, אין מי שדוחף את זה.

<צחי דוד: פה מגבלת זמן פשוט תהפוך את זה ללא אפקטיבי.

אורלי לוי אבקסיס: אבל אתם יכולים לקבוע מגבלת זמן ברגע ההיתר, אם אני מבינה נכון.

<צחי דוד: זה כבר פחות אפקטיבי.

אורלי לוי אבקסיס: למה?

<צחי דוד: כי אם עשית עסקה בעשרות או מאות מיליוני שקלים, לא משנה, והריבית בבנק "דופקת" אז זה פחות משנה.

אורלי לוי אבקסיס: אבל זה עניין עובדתי.

אורלי לוי אבקסיס: לפעמים הם צופים דווקא עליית מחירים ושווה ליזם להחזיק את זה אצלו עוד קצת.

<צחי דוד: אנחנו חושבים שבגלל המורכבות של התב"עות האלה- - -.

<צחי דוד: דרך אגב, זה המון יחידות דיור אבל לא המון תב"עות, כלומר אין מאות תב"עות כאלה בקרקע פרטית, אנחנו מדברים על כמה עשרות ברחבי הארץ.

<צחי דוד: הרעיון הוא להניע אותן, זה הפן החשוב פה.

<צחי דוד: בהקשר הזה פחות חשובה מהירות הבנייה, העיקר שהן יקרו.

<צחי דוד: אלה תב"עות שתקועות לפעמים 10 או 15 שנים.

אורלי לוי אבקסיס: זה הוראת שעה?

<צחי דוד: כן, ל-3 שנים.

<צחי דוד: זה למשל פרויקט בחוף התכלת עם 3,700 יחידות דיור, פרויקט בהוד השרון.

<צחי דוד: צריך לקדם את התוכניות האלה.

אורלי לוי אבקסיס: כאן מדובר רק על מקרקעין, לא על הבתים.

<צחי דוד: רק מקרקעין, כן.

אורלי לוי אבקסיס: על זכויות מקרקעין.

<צחי דוד: על בעלות במקרקעין.

אורלי לוי אבקסיס: זה עדיין לא יכול להבטיח שום זירוז בהליך הבנייה אלא אתם משערים שאם זה יעבור מהידיים הפרטיות לידיים של קבלן אז יהיה לו אינטרס למהר.

<צחי דוד: עד 1,000 יחידות דיור יש מגבלת זמן.

אורלי לוי אבקסיס: מה מגבלת הזמן?

<צחי דוד: מדורגת, לפי גודל הפרויקט.

משה גפני: מה שהיה פה, סיכמנו על מגבלת זמן מדורגת.

<צחי דוד: היה פה דיון ארוך מאוד על זה בישיבה הקודמת והוועדה דווקא ביקשה להרחיב במקצת את המגבלות שאנחנו הבאנו, שהיו מגבלות קשיחות מאוד.

<צחי דוד: לגבי 1,000 יחידות דיור ויותר אנחנו מזהים שזה מורכבוּת מסוג אחר.

<צחי דוד: מגבלת זמן לא תהיה אפקטיבית פה.

אורלי לוי אבקסיס: יש לכם נתונים לגבי כמה קבלנים מחזיקים בזכויות במקרקעין ולא בונים?

אורן אסף חזן: תשאלי כמה בעלי הון, לא כמה קבלנים.

אורלי לוי אבקסיס: בסדר, תשנו את הניסוח, אבל הבנת את השאלה.

אורן אסף חזן: יש עשרות אלפי יחידות דיור שמאושרות בתב"ע.

<צחי דוד: בתחילת משבר הדיור נעשתה עבודה כזאת, אם אני זוכר נכון, אגב ועדת טרכטנברג.

<צחי דוד: בזמנו לקחו את הדוחות הכספיים של החברות הציבוריות, שם יודעים בדיוק מה הקבלן מחזיק.

<צחי דוד: אם אני לא טועה, משרד ראש הממשלה ביצע איזה פילוח, מה מחזיקים למרות שזמין ומה מחזיקים כעסק.

אורלי לוי אבקסיס: אז עשינו את התיקון, ואז ניסינו לחייב לבנות תוך שנתיים 25% מהיסודות, רק לא קבענו סנקציה.

אורלי לוי אבקסיס: לא סתם אני שואלת את השאלה.

אורלי לוי אבקסיס: לא קבענו סנקציה למי שלא בונה את 25% מהיסודות בתוך שנתיים.

אורלי לוי אבקסיס: אמרנו: כדי לזכות אתם חייבים- - -

<צחי דוד: זה לא קרקע פרטית.

<צחי דוד: מה שאת מדברת עליו היה בווד"לים, שזה קרקע מדינה.

אורלי לוי אבקסיס: בסדר, אבל לא קבעתם שם עונש למי שלא עומד בזמנים ולכן אנשים גם לא בנו אחרי שנתיים.

אורלי לוי אבקסיס: הם המשיכו והחזיקו את הקרקע, למרות שזה לא קרקע פרטית, ולא בנו.

אורלי לוי אבקסיס: אז קל וחומר כאשר הקרקע פרטית.

אורלי לוי אבקסיס: איך נזרז אותם לבנות?

<צחי דוד: התחלתי לומר קודם, בזמנו היה זיהוי – והיה גם רעיון של הצעת חוק, שבסוף למיטב זיכרוני לא הבשילה, על היטל עיכוב בנייה.

אורלי לוי אבקסיס: אז זה "גולגל" כלפי הצרכנים האחרים.

<צחי דוד: באותה עת היתה תחושה שיש, לאור משבר הדיור, תב"עות שלא מספיק מתקדמות.

<צחי דוד: למיטב ידיעתי, בבדיקות חוזרות, אנחנו כבר לא שם.

<צחי דוד: אחרי משבר של 5 שנים, התחלות הבנייה כרגע הן בקצב שנתי של 50,000.

<צחי דוד: הן עברו השנה קצב שנתי, לפי הנתונים של החציון הראשון, של 50,000.

<צחי דוד: אנחנו לא במקום הזה שלא בונים.

<צחי דוד: קבלנים לוקחים הלוואות כדי לקדם תוכניות.

אורלי לוי אבקסיס: שאלתי רק איך אנחנו מזרזים אותם בבנייה.

משה גפני: היה לנו כאן דיון ארוך.

משה גפני: אנחנו ביקשנו מהם.

משה גפני: אני משבח אותם שהם נעתרו לבקשת הוועדה.

רחל עזריה: אתה משבח בינתיים...

משה גפני: אני מודה לכם על כך שהתשובות היו חיוביות.

משה גפני: השינויים שנעשים עכשיו הם בעקבות דיון ארוך.

משה גפני: אני אומר לחברת הכנסת אורלי לוי אבקסיס, התקיים דיון ארוך על העניין הזה.

אורלי לוי אבקסיס: אתה יודע שבדרך כלל אני באה לכל הישיבות.

משה גפני: לכן אפשרתי לך לשאול, אבל אני רק אומר, דעי שהיה על זה דיון ארוך.

משה גפני: אנחנו כאילו חוזרים על אותו דיון.

משה גפני: מה שצחי דוד אמר עכשיו הוא אמר כבר אז.

משה גפני: ביקשתי מחברת הכנסת רחל עזריה שלא תעלה גם את העניין של ירושלים שהיא העלתה בדיון הקודם.

<אייל לב ארי: רק נחדד לגבי התנאי הזה, שיהיה ברור.

<אייל לב ארי: מדובר בשטח שלגביו יש תב"ע מאושרת של יותר מ-1,000 דירות.

<אייל לב ארי: בשטח הזה יכולות להיות מספר זכויות במקרקעין.

<אייל לב ארי: לדוגמה, אם 5,000 יחידות לגבי כל השטח הזה אושרו, תמיד יכולה להיות לנו זכות במקרקעין שאפשר לבנות עליה 2,000 יחידות דיור, זכות נוספת של 1,500 יחידות דיור ועוד זכות של 500 יחידות דיור.

<אייל לב ארי: לגבי הזכות של ה-500, רק אם ניתנו היתרי בנייה לגבי כל השטח של 10% או פחות יידרש שהמכירה תהיה לקבלן והיא לא תהיה מוגבלת בזמן.

<אייל לב ארי: אם לגבי אותה זכות במקרקעין של ה-500, על אותו שטח ניתנו כבר יותר מ-10% של היתרי הבנייה, אותו שטח של ה-500 נכנס כבר לתקופות הקובעות, למגבלת הזמן של הבנייה.

<אייל לב ארי: כך קובעת פסקה (3).

<אייל לב ארי: בפסקה (4) – שהופכת להיות פסקה (3) – בפסקת משנה (א), חזרנו על הדרישה של תום התקופה הקובעת, 8 דירות.

<אייל לב ארי: מכיוון שהמדרגות השתנו אז מ-8 ועד 251 דירות זה 42 חודשים, שזה השינוי שהוועדה הכניסה בישיבה הקודמת, ומ-251 דירות ויותר זה 48 חודשים.

<אייל לב ארי: פסקת משנה (ב) קובעת גם כן מה שהוחלט בוועדה בישיבה הקודמת, שההטבה לפי הוראת השעה תהיה הטבה יחסית, לפי מספר הדירות שהושלמו לגבי אותה זכות במקרקעין.

משה גפני: זה גם דבר שביקשנו, שלא יקרה שאדם בונה 5 בניינים, אחד או שניים הוא סיים ואז אומרים לו: רגע, אבל אתה צריך לסיים את כל הפרויקט.

משה גפני: זה גם מעודד אותו לבנות את מה שהוא יכול לבנות.

<אייל לב ארי: זה גם נכון יותר מיסויית.

<אייל לב ארי: נכון שבישיבה הקודמת הוועדה דיברה יותר על מספר בניינים, ואז חזרנו חזרה למספר דירות, בגלל ה-8, כך אני מניח.

<אייל לב ארי: מסעיף קטן (ב) ועד הסוף השינויים שתראו הם שינויים טכניים.

<אייל לב ארי: לא צריך לקרוא אותם עכשיו.

<אייל לב ארי: הם הוקראו כבר.

משה גפני: אבקש תשובה לגבי העניין הזה.

משה גפני: אתה אומר שעד יום ראשון תהיה תשובה?

משה גפני: שהתשובה תהיה חיובית.

משה גפני: עם כל הכבוד, לא יכול להיות גפני ב' גרוע יותר מגפני א', ובגפני א' אישרתם.

<צחי דוד: השוק השתנה.

<צחי דוד: זה לא קשור, זה לא אותו דבר.

משה גפני: מה השתנה?

משה גפני: אני מחפש כל הזמן מה משתנה, למה לא הולך לי עכשיו.

<צחי דוד: אולי גפני נשאר אותו דבר והשוק השתנה, או אולי גפני השתנה, אני לא יודע.

משה גפני: לא, לא.

משה גפני: לגבי קק"ל, אנחנו צריכים תשובה מהירה כדי להודיע לחברים.

משה גפני: אם ביום ראשון זה לא מתקיים---

<צחי דוד: אגש אליך עכשיו.

משה גפני: בסדר.

משה גפני: אין עכשיו הצבעה.

משה גפני: ההצבעה היא בחוק ההסדרים.

משה גפני: אני רוצה לראות אם יש שינויים בעניין מה שאני מבקש, כי אז אצטרך לקיים עוד ישיבה רק על הנושא הזה.

משה גפני: אני מבקש שתבחנו שוב את נושא התאריך.

משה גפני: פנו אלינו רבים.

משה גפני: אני רוצה לעזור לאנשים.

משה גפני: אם אפשר, אני מבקש לבדוק את זה, האם אפשר שזה יחול מהתקופה שהגישו את הצעת החוק.

משה גפני: תבדקו את העניין הזה, לגבי התאריך.

משה גפני: אם אי אפשר – אי אפשר, אבל אולי אפשר.

משה גפני: תודה רבה.

משה גפני: הישיבה נעולה.